﻿ ACORD DE PARTENERIAT Secțiunea 1 CADRUL LEGAL Acest Acord de Parteneriat se bazează pe următorul cadru legal: a) Protocolul 38b la Acordul Spaţiului Economic European privind Mecanismul Financiar al Spaţiului Economic European 2009-2014, b) Regulamentul de implementare al Mecanismului Financiar al Spaţiului Economic European 2009-2014, c) Contractul de finanţare pentru execuţie proiect de cercetare implementat în cadrul Mecanismului Financiar al Spaţiului Economic European 2009-2014, denumit în continuare "Contract" Secțiunea 2 PĂRȚILE Părțile, având o experiență considerabilă în domeniul în cauză, au depus la Operatorul de Program o propunere de proiect la competiţia de propuneri de proiecte a Programului “Cercetare în Sectoare Prioritare” finanţat prin granturile SEE Părțile doresc să precizeze sau să completeze angajamentele obligatorii dintre ele, în plus față de prevederile Contractului Contractul reglementează prevederile dintre Promotorul de Proiect și Operatorul de Program Acordul de Parteneriat reglementează prevederile dintre Promotorul de Proiect și Partenerii de Proiect [Numele oficial al Promotorului de Proiect cum este el identificat în Contract și detaliile de contact], Promotorul de Proiect, [Numele oficial al Partenerilor de Proiect așa cum se identifică ei în Contract și detaliile de contact], Partenerii de Proiect, Denumiți în continuare, împreună sau individual, ”Părțile” sau ”Parte” - Referitor la proiectul cu titlul »………………………«, denumit în continuare "Proiectul", se convine după cum urmează: Secțiunea 3:DEFINIȚII 3 1 Definiții Cuvintele care încep cu o literă mare vor avea sensul definit, fie aici, fie în Regulament, inclusiv anexele sale, fie în Contract, inclusiv anexele sale, fără necesitatea de a se replica termenii specificați aici 3 2 Definiții suplimentare “Planul de Parteneriat” - înseamnă descrierea activităților și bugetului corespunzător parteneriatului agreat conform Anexei II – Planificarea proiectului a Contractului, inclusiv planificarea plăților conform Anexei VI – Calendarul de Plăţi a Contractului, cu respectarea bugetului proiectului aprobat (actualizat pe baza deciziei de finanțare a Operatorului de Program); “Bugetul Parteneriatului” – reprezintă alocarea tuturor resurselor din bugetul Proiectului și/sau din bugetul propriu pentru activitățile definite în Planul de Parteneriat “Necesar pentru implementarea Proiectului” – drepturile de acces sunt necesare dacă, fără acordarea acestor drepturi de acces, realizarea sarcinilor atribuite Părții care primeşte aceste drepturi ar fi imposibilă, întârziată semnificativ, sau ar necesita resurse financiare și umane suplimentare “Necesar pentru utilizarea propriilor rezultate” - drepturile de acces sunt necesare dacă, fără acordarea acestor drepturi de acces, utilizarea rezultatelor ar fi imposibilă din punct de vedere tehnic sau legal “Software” – înseamnă o secvență de instrucțiuni ce execută un proces, sau poate fi transformată într-o formă executabilă, pe un calculator, proces stabilit pentru orice fenomen fizic Secțiunea 4: SCOPUL Scopul prezentului Acord de Parteneriat este de a specifica în cadrul Proiectului relația între Părți, în special în ceea ce privește organizarea activităților între Părți, managementul Proiectului, precum și drepturile și obligațiile Părților în ceea ce privește, printre altele, răspunderea, drepturile de acces și de soluționare a litigiilor Secțiunea 5: INTRAREA ÎN VIGOARE, DURATA ȘI ÎNCETAREA 5 1 Intrarea în vigoare O entitate devine Parte a prezentului Acord de Parteneriat în momentul semnării prezentului Acord de Parteneriat de către un reprezentant autorizat Acest Acord de Parteneriat va avea efect de la data semnării Contractului 5 2 Durata și încetarea Acest Acord de Parteneriat va continua să fie în vigoare până la îndeplinirea completă a tuturor obligațiilor asumate prin Contract și în conformitate cu prezentul Acord de Parteneriat Cu toate acestea, acest Acord de Parteneriat sau participarea uneia sau mai multor Părți la acesta poate fi reziliat în conformitate cu termenii acestui Acord de Parteneriat În cazul în care Operatorul de Program nu atribuie Contractul sau reziliază Contractul sau participarea unei Părți încetează, acest Acord de Parteneriat încetează în mod automat în privința Părții / Părților afectate, cu excepţia prevederilor care intră sub incidenţa art 5 3 din acest Acord de Parteneriat 5 3 Supravieţuirea drepturilor și obligațiilor Prevederile referitoare la drepturile de acces și confidențialitate, pentru perioada de timp menționată în acest acord, precum și cele referitoare la răspundere, legea aplicabilă și soluționarea litigiilor vor fi valabile și după expirarea sau rezilierea prezentului Acord de Parteneriat Încetarea valabilităţii acordului pentru una dintre Părți nu va afecta drepturile și obligațiile preexistente ale acesteia Aceasta include obligația de a furniza toate datele, livrabilele și documentele pentru perioada participării sale SECȚIUNEA 6: RESPONSIBILITĂȚILE PĂRȚILOR 6 1 Principii generale Fiecare Parte se angajează să ia parte la implementarea eficientă a Proiectului, să coopereze, să efectueze și să îndeplinească, prompt și la timp, toate obligațiile care îi revin în temeiul Contractului și al acestui Acord de Parteneriat care pot fi solicitate în mod rezonabil de la ea și într-o manieră de bună-credință în modul stabilit de legislația națională Fiecare Parte se angajează să notifice prompt, în conformitate cu structura de conducere a Proiectului, orice informație semnificativă, fapt, problemă sau întârziere susceptibilă de a afecta Proiectul Fiecare Parte va furniza prompt toate informațiile solicitate în mod rezonabil de către Consiliul Executiv al Proiectului sau de către Promotorul de Proiect pentru a-și îndeplini sarcinile Fiecare Parte va lua măsuri rezonabile pentru a asigura acuratețea oricăror informații sau materiale ce le furnizează celeilalte Părți 6 2 Întreruperea În cazul în care Consiliul Executiv al Proiectului identifică o întrerupere de către o Parte a obligațiilor care îi revin în temeiul prezentului Acord de Parteneriat (de exemplu: un partener furnizează o lucrare de calitate slabă), Promotorul de Proiect sau Partea desemnată de Consiliul Executiv, în cazul în care Promotorul de Proiect a încălcat obligațiile care îi revin în temeiul prezentului Acord de Parteneriat sau a Contractului, va trimite o notificare scrisă Părții ce solicită ca această încălcare să fie remediată în termen de 30 de zile calendaristice Dacă o astfel de întrerupere este substanțială și nu este remediată în acest termen sau nu se poate remedia, Consiliul Executiv trebuie să informeze Operatorul de Program, care decide cu privire la aceasta 6 3 Implicarea unei terțe părți O Parte care intră într-un subcontract în cadrul Proiectului rămâne singura responsabilă pentru îndeplinirea părții sale relevante din proiect și de respectarea de către terța parte a dispozițiilor prezentului Acord de Parteneriat Trebuie să se asigure că implicarea unor terțe părți nu afectează drepturile și obligațiile celorlalte Părți prevăzute în prezentul Acord de Parteneriat și în Contract Secțiunea 7: RESPONSABILITATEA FAȚĂ DE CEILALȚI 7 1 Nu se oferă garanții În ceea ce privește orice informaţie sau materiale (inclusiv rezultate și informații preexistente) furnizate în cadrul Proiectului de către o Parte alteia, nu există nicio garanţie cu privire la suficiența și adecvanța lor și nici cu privire la absența oricărei încălcări a drepturilor de proprietate ale unei terțe părţi Prin urmare, - Partea care primeşte trebuie să fie, în toate cazurile, singura responsabilă pentru utilizarea unor astfel de informații și materiale, și - nicio Parte ce primește drepturi de acces nu va fi responsabilă, în caz de încălcare a drepturilor de proprietate ale unei terțe părți, ce rezultă din exercitarea drepturilor de acces ale oricărei altei Părți 7 2 Limitările responsabilității contractuale Nicio Parte nu este responsabilă față de orice altă Parte pentru orice pierderi indirecte sau în consecință sau daune similare, cum ar fi, dar nu sunt limitate numai la, pierderi de profit, pierderi de venituri sau pierderi de contracte, cu condiția ca un astfel de prejudiciu să nu fi fost cauzat de un act premeditat sau printr-o încălcare a confidențialității Termenii acestui Acord de Parteneriat nu vor fi interpretați pentru a modifica sau limita răspunderea legală a oricărei Părți 7 3 Daune cauzate terților Fiecare Parte este singura răspunzătoare pentru orice pierderi, daune sau prejudicii cauzate terțelor părți rezultate din executarea obligațiilor Părții respective de către aceasta sau în numele său în conformitate cu prezentul Acord de Parteneriat sau prin utilizarea de către aceasta a rezultatelor sau a informațiilor preexistente 7 4 Forța Majoră Nicio Parte nu va întrerupe acest Acord de Parteneriat doar dacă o astfel de întrerupere este cauzată de Forță Majoră Fiecare Parte va notifica Consiliul Executiv cu privire la orice caz de Forță Majoră, fără întârziere nejustificată În cazul în care consecințele Forței Majore pentru proiect nu sunt depășite în termen de șase săptămâni de la această notificare, transferul de sarcini - dacă este cazul - va fi decis de către Consiliul Executiv și Operatorul de Program va fi informat în timp util SECȚIUNEA 8: STRUCTURA DE CONDUCERE 8 1 Structura generală Consiliul Executiv este organul de decizie al Parteneriatului Promotorul de Proiect este persoana juridică care acționează în calitate de intermediar între Părți și Operatorul de Program Promotorul de Proiect trebuie, în plus față de responsabilitățile care îi revin în calitate de Parte, să îndeplinească sarcinile atribuite așa cum este descris în Contract și în acest Acord de Parteneriat 8 2 Membrii Consiliul Executiv este format din Directorul de Proiect în calitate de reprezentant al Promotorului de Proiect și din conducătorul echipei de cercetare al fiecărui Partener de Proiect (denumit în continuare "Membru") Fiecare Membru se consideră a fi autorizat în mod corespunzător pentru a delibera, negocia și a decide cu privire la toate aspectele enumerate la Articolul 8 3 6 din acest Acord de Parteneriat Directorul de Proiect prezidează toate reuniunile Consiliului Executiv, dacă nu se decide altfel de către Consiliul Executiv Părțile sunt de acord să respecte toate deciziile Consiliului Executiv Acest lucru nu împiedică Părțile să depună o contestație pentru o rezoluție în conformitate cu dispozițiile de soluționare a litigiilor 8 3 Proceduri operaționale ale Consiliului Executiv 8 3 1 Reprezentarea la reuniuni Orice Membru: ar trebui să fie prezent sau reprezentat la orice întâlnire, poate desemna un înlocuitor sau un reprezentant pentru a participa și a vota la orice reuniune și participa într-o manieră cooperantă la aceste reuniuni 8 3 2 Pregătirea și organizarea reuniunilor 8 3 2 1 Convocarea reuniunilor: Președintele convoacă reuniunile ordinare ale Consiliului Executiv cel puțin o dată la șase luni și va convoca de asemenea reuniuni extraordinare în orice moment, la cererea scrisă a oricărui Membru 8 3 2 2 Anunțarea reuniunilor: Președintele va notifica în scris fiecare Membru cât mai curând posibil și nu mai târziu de 14 zile calendaristice anterior organizării unei reuniuni ordinare și cu 7 zile calendaristice anterior unei reuniuni extraordinare 8 3 2 3 Comunicarea agendei: Președintele transmite agenda în scris fiecărui Membru Orice Membru poate adăuga un punct pe ordinea de zi a agendei printr-o notificare scrisă către toți ceilalți Membri 8 3 2 4 Orice decizie poate fi luată, de asemenea, fără o reuniune, în cazul în care președintele transmite tuturor Membrilor un document scris care este apoi semnat de majoritatea stabilită a Membrilor 8 3 2 5 Reuniunile Consiliului Executiv se pot ține, de asemenea, prin teleconferință sau prin alte mijloace de telecomunicații 8 3 3 Regulile de vot și cvorumul 8 3 3 1 Comitetul Executiv nu deliberează și nu decide în mod valabil decât dacă două treimi (2/3) din Membrii săi sunt prezenți sau reprezentați (cvorum) În proiecte cu doi parteneri, dintre care unul este Promotorul de Proiect, Consiliul Executiv nu deliberează și nu decide în mod valabil decât dacă ambii membri sunt prezenți sau reprezentați 8 3 3 2 Fiecare Membru va avea un vot 8 3 3 3 Părțile în culpă nu vor vota 8 3 3 4 Membrii vor căuta o rezolvare amiabilă a neînțelegerilor În proiecte cu mai mult de doi parteneri, deciziile se iau cu o majoritate de două treimi (2/3) din voturi 8 3 4 Drepturi de veto 8 3 4 1 Un Membru care poate demonstra că propria sa muncă, timpul consumat, costurile, obligațiile, drepturile de proprietate intelectuală sau alte interese legitime ar fi grav afectate de o decizie a Consiliului Executiv își poate exercita dreptul de veto cu privire la decizia corespunzătoare sau la o parte relevantă a deciziei 8 3 4 2 Atunci când este prevăzută luarea unei decizii în agenda unei reuniuni, un Membru își poate exercita dreptul de veto pentru o astfel de decizie numai în cadrul reuniunii 8 3 5 Minuta reuniunii 8 3 5 1 Președintele trebuie să elaboreze minuta scrisă a fiecărei reuniuni, care trebuie să fie înregistrarea oficială a tuturor deciziilor luate El va trimite proiectul de minută tuturor Membrilor 8 3 5 2 Minuta se consideră a fi acceptată dacă în termen de 15 zile calendaristice de la trimiterea ei niciun Membru nu a ridicat președintelui obiecții în scris cu privire la conținutul proiectului minutei 8 3 5 3 Președintele va trimite minuta acceptată tuturor Membrilor Consiliului Executiv și Promotorului de Proiect Dacă i se va solicit, Promotorul de Proiect va furniza Părților copii autentificate 8 3 6 Deciziile Consiliului Executiv Consiliul Executiv este liber să acționeze din proprie inițiativă pentru a formula propuneri și să ia decizii în conformitate cu procedurile stabilite în cadrul acestui acord Următoarele decizii vor fi luate de către Consiliul Executiv: a) Conținutul proiectului - Propuneri de modificare a Proiectului care urmează să fie notificate Operatorului de Program b) Evoluția Parteneriatului - Retragerea unei Părți din Parteneriat și aprobarea condițiilor de retragere - Declarația unei Părți de a fi în culpă - Remedieri ce pot fi efectuate de o Parte în culpă - Încetarea participării unei Părți în culpă în Parteneriat și măsurile referitoare la aceasta - Propunerea către Operatorul de Program a schimbării Directorului de Proiect - Propunerea către Operatorul de Program de încetare a Proiectului și a Acordului de Parteneriat În cazul unor sarcini anulate ca urmare a unei decizii a Consiliului Executiv, Membrii vor redistribui sarcinile Părților interesate O astfel de redistribuire trebuie să ia în considerare angajamentele legitime luate înaintea deciziilor, care nu pot fi anulate 8 4 Promotorul de Proiect 8 4 1 Promotorul de Proiect trebuie să fie intermediar între Părți și Operatorul de Program și va îndeplini toate sarcinile care îi sunt atribuite așa cum este descris în Contract și în acest Acord de Parteneriat 8 4 2 In particular, Promotorul de Proiect este responsabil pentru: - monitorizarea respectării de către Părți a obligațiilor acestora - păstrarea actualizată și disponibilă a listei de adrese a Membrilor și a altor persoane de contact - colectarea și verificarea conformității și transmiterii de rapoarte și alte livrabile (inclusiv situațiile financiare și certificările aferente) la Operatorul de Program - Transmiterea de documente și informații legate de Proiect la orice alte Părți interesate - Gestionarea contribuției financiare și îndeplinirea sarcinilor financiare - Furnizarea către Părți, la cerere, de copii oficiale sau documente originale care sunt în posesia exclusivă a Promotorului de Proiect, atunci când acestea sunt necesare Părților care le solicită 8 4 3 În cazul în care Directorul de Proiect eșuează în exercitarea sarcinilor sale de coordonare, Consiliul Executiv poate propune Operatorului de Program schimbarea Directorului de Proiect 8 4 4 Promotorul de Proiect nu este îndreptățit să acționeze sau să facă declarații legale în numele unei alte Părți 8 4 5 Promotorul de Proiect nu își va depăși rolul său dincolo de sarcinile specificate în prezentul Acord de Parteneriat și în Contract SECȚIUNEA 9: DISPOZIȚII FINANCIARE 9 1 Principii Generale 9 1 1 Distribuția Contribuției Financiare Contribuția financiară a Operatorului de Program pentru Proiect va fi distribuită Partenrilor de Proiect de către Promotorul de Proiect în conformitate cu: - Bugetul Parteneriatului așa cum este inclus în Planul de Parteneriat - aprobarea rapoartelor de către Operatorul de Program, și - dispozițiile de plată din Articolul 9 3 O Parte va fi finanțată numai pentru sarcinile sale efectuate în conformitate cu Planul de Parteneriat 9 1 2 Justificarea Costurilor În conformitate cu propriile principii şi practici uzuale contabile și de gestiune, fiecare Parte va fi singura responsabilă pentru justificarea costurilor sale pe Proiect față de Operatorul de Program Nici Promotorul de Proiect, nici oricare dintre celelalte Părți nu trebuie să fie în nici un fel responsabilă pentru astfel de justificări ale costurilor față de Operatorul de Program 9 1 3 Costuri indirecte Fiecare Parte alege una dintre următoarele metode de calcul ale costurilor indirecte: a Entități care au participat la proiecte ale UE, PC7: Promotorii de Proiect și / sau Partenerii de Proiect care au avut datele lor legale și financiare, ce includeau Modelul de Cost Indirect (ICM), validat în Facilitatea Unică de Înregistrare (URF) din Programul-Cadru european pentru Cercetare, și au primit un Cod de Identificare Participant (PIC), vor aplica același model pentru costurile indirecte Notă: În cazul în care instituția a luat parte la proiect(e) UE PC7, va folosi același model de cost și rata de regie așa cum au fost folosite în aceste proiecte b Entități cu un sistem de contabilitate analitică (fără un cod PC7) Promotorii de Proiect sau Partenerii de Proiect care au un sistem de contabilitate analitică, care le permite să identifice cheltuielile indirecte ale unui anumit proiect pot utiliza în bugetele lor cheltuielile indirecte reale c Entități fără sisteme contabile analitice (fără un cod PC7) 1 Organizații de Cercetare și IMM-uri: rata fixă de 60% Promotorii de Proiect și Partenerii de Proiect care sunt organizații de cercetare și IMM-uri care, din cauza lipsei unui sistem contabil analitic, nu sunt în măsură să identifice cu certitudine cheltuielile lor reale indirecte pentru proiect, pot opta pentru o rată de 60% din totalul cheltuielilor eligibile directe, cu excepția cheltuielilor eligibile directe pentru subcontractare și a cheltuielilor cu resursele puse la dispoziție de către terți care nu sunt folosite la sediul Promotorului de Proiect sau Partenerului de Proiect 2 Alții: rata fixă de 20% Promotorul de Proiect și Partenerii de Proiect care dispun de sisteme contabile analitice pot opta pentru o rată fixă de 20% din totalul cheltuielilor eligibile directe, cu excepția cheltuielilor directe eligibile pentru subcontractare și a cheltuielilor cu resursele puse la dispoziție de terți care nu sunt folosite la sediul Promotorului de Proiect sau Partenerului de Proiect Metoda adecvată de calcul al costurilor indirecte este indicată în defalcarea bugetului pentru fiecare Parte 9 1 4 Principii de Finanțare O Parte care cheltuiește mai puțin decât cota alocată de la Bugetul Parteneriatului va fi finanțată în conformitate doar cu costurile reale, eligibile şi justificate în mod corespunzător O Parte care cheltuiește mai mult decât cota alocată de la Bugetul Parteneriatului va fi finanțată numai în ceea ce privește costurile eligibile, justificate în mod corespunzător până la o sumă care nu depășește cota sa Finanțarea fiecărei Părți este în conformitate cu Schema de ajutor de stat aprobată pentru Program 9 1 5 Consecințele financiare ale încetării participării la proiect a unei Părți Operatorul de Program va iniția o evaluare intermediară a implementării proiectului, atunci când o Parte părăsește Parteneriatul Operatorul de Program decide dacă Partea restituie toate fondurile primite cu excepția bugetului deja cheltuit și acceptat de către Operatorul de Program Mai mult, Partea în culpă va suporta orice costuri suplimentare rezonabile și justificate care apar în sarcina celelorlalte Părți cu scopul de a îndeplini sarcinile sale și ale celorlalți Orice costuri suplimentare care nu sunt acoperite de către Partea în culpă sunt, în principiu, repartizate celorlalte Părți proporțional cu ponderea lor în costurile totale ale proiectului aşa cum sunt ele prevăzute în Bugetul Parteneriatului 9 2 Bugetul Bugetul Parteneriatului va fi evaluat în conformitate cu principiile și practicile uzuale de contabilitate şi gestiune ale Părții respective 9 3 Plățile 9 3 1 Plățile către Părți sunt atribuțiile exclusive ale Promotorului de Proiect În special, Promotorul de Proiect trebuie: - să notifice prompt Partea în cauză de data și componenţa sumei transferate în contul său bancar, oferind informații relevante - să îndeplinească în bune condiții sarcinile privind administrarea corespunzătoare a oricăror fonduri și menținerea conturilor financiare - să se angajeze să ţină, pentru Operatorul de Program, evidenţa contribuției financiare pe Proiect separat de conturile sale curente, de propriile sale active și bunuri 9 3 2 Calendarul de plăți care conține transferul plăților în avans și plăți intermediare către Părți, va fi tratat în conformitate cu următoarele: Promotorul de Proiect se asigură că toate plățile de fonduri corespunzătoare Părților primite de la Operatorul de Program sunt realizate fără întârzieri nejustificate și nu mai târziu de 10 zile lucrătoare după ce Promotorul de Proiect a primit plata de la Operatorul de Program Costurile acceptate de către Operatorul de Program vor fi plătite Părţii în cauză, ținând seama de sumele deja plătite pentru perioada respectivă de raportare Plățile către Promotorul de Proiect sunt realizate în funcție de calendarul de implementare al proiectului inclus în contractul semnat cu Operatorul de Program Rata plății în avans este prevăzută în contract Promotorul de Proiect poate solicita un avans anual de până la 90% din bugetul pentru anul respectiv, în primul an și în anii intermediari ai proiectului Soldul bugetului anual se plătește după aprobarea raportului ştiinţific şi tehnic şi avizarea documentaţiei de raportare pentru anul în cauză Plata în avans către Promotorul de Proiect în ultimul an al proiectului nu trebuie să depășească 70% din bugetul pentru anul respectiv Plata finală pe proiect se plătește în termen de 10 zile lucrătoare de la evaluarea raportului anual pentru ultimul an bugetar şi a raportului final precum şi avizarea favorabilă a documentaţiei de raportare Plata în avans se compensează cu cheltuielile raportate în rapoartele anuale sau raportul final Operatorul de Program poate păstra cel puțin 30% din bugetul pentru ultimul an al proiectului până când raportul final este aprobat Operatorul de Program va efectua plăți pentru Promotorii de Proiecte, nu mai târziu de 10 zile lucrătoare de la data semnării Convenţiei de avans După ce a primit de la Operatorul de Program plata în avans și, după caz, şi soldul bugetului anual, Promotorul de Proiect face plățile pentru fiecare Parte, în maxim 10 zile lucrătoare, în conformitate cu aceleași reguli de proporție deja menționate (plată în avans de până la 90% din bugetul pentru anul respectiv în primul an și în ceilalți ani intermediari ai proiectului și până la 70% din bugetul pentru ultimul an) Promotorul de Proiect are dreptul să rețină de la plată orice sume datorate unei Părți identificate de către Consiliul Executiv că a încălcat obligațiile care îi revin în temeiul prezentului Acord de Parteneriat 9 3 3 Reguli de schimb valutar Plata de la Operatorul de Program către Promotorii de Proiect se face în lei (RON) Plata de la Promotorul de Proiect către Partenerul de Proiect din statele donatoare se face în euro utilizînd cursul InforEuro de schimb al euro publicat de Comisia Europeană din luna în care se face transferul SECȚIUNEA 10: REZULTATE În ceea ce privește rezultatele se aplică următoarele: 10 1 Proprietatea comună Rezultatele vor fi proprietatea Promotorului de Proiect sau Partenerului de Proiect care a desfăşurat activitatea ce a generat acele rezultate În cazul în care mai mulţi membri ai parteneriatului au generat rezultate în comun, iar contribuţia fiecăruia la activităţi nu poate fi stabilită, ei deţin în comun proprietatea asupra rezultatelor respective În caz de proprietate comună, fiecare coproprietar are dreptul, cu notificare prealabilă, de a utiliza așa cum crede de cuviință rezultatele comune și de a acorda licențe non-exclusive, fără niciun drept de sub-licență, cu excepția cazului în care s-a convenit altfel între proprietarii comuni Proprietarii comuni se pun de acord în avans cu privire la toate măsurile de protecție și împărțirea costurilor aferente, atunci când este posibil 10 2 Transfer de Rezultate Fiecare Parte poate transfera dreptul de proprietate asupra propriilor sale rezultate Partea ce transferă trebuie totuși să notifice celelalte Părți asupra unui astfel de transfer și trebuie să se asigure că drepturile celorlalte Părți nu vor fi afectate de un astfel de transfer 10 3 Diseminare 10 3 1 Publicare 10 3 1 1 Activitățile de diseminare, inclusiv, dar nu limitat la publicații și prezentări vor fi guvernate de următoarele dispoziții Se trimite celorlalte Părți în cauză o notificare înaintea oricărei publicări planificate cu cel puțin 45 de zile înainte de publicare Orice obiecție la publicarea planificată se efectuează în scris, către Promotorul de Proiect și orice Parte în cauză în termen de 30 de zile de la primirea notificării În cazul în care nu se face nicio obiecție în termenul menționat mai sus, publicarea este permisă 10 3 1 2 O obiecție este justificată în cazul în care: (a) interesele academice sau comerciale legitime ale Părții care a obiectat sunt compromise prin publicare; sau (b) protecția rezultatelor sau informațiilor preexistente ale Părții ce a avut obiecții este afectată în mod negativ Obiecția trebuie să includă o cerere clară pentru modificările necesare 10 3 1 3 În cazul în care o obiecție a fost ridicată, Părțile implicate vor discuta cum să răspundă obiecției cu motive justificate în timp util (de exemplu prin amendament la publicarea planificată și / sau de protecție a informațiilor înainte de publicare) iar Partea ce a ridicat obiecția nu trebuie să continue în mod nejustificat opoziția dacă sunt întreprinse acțiuni adecvate în urma discuției 10 3 2 Obligații de cooperare Părțile se angajează să coopereze pentru a permite în timp util prezentarea, examinarea, publicarea și pledoaria oricărei disertații sau teze pentru obţinerea unui titlu care include rezultatele sau informațiile preexistente sub rezerva dispozițiilor de confidențialitate și de publicare stabilite în acest Acord de Parteneriat 10 3 3 Utilizarea de nume, logo-uri sau mărci comerciale Nimic din acest Acord de Parteneriat nu va fi interpretat ca oferind dreptul de a se folosi în promovare, publicitate sau altfel numele Părților sau oricare dintre logo-urile lor sau mărcile lor comerciale fără acordul lor prealabil scris SECȚIUNEA 11: DREPTURI DE ACCES 11 1 Principii Generale 11 1 1 Fiecare Parte va implementa sarcinile sale în conformitate cu Planul de Parteneriat și este singura responsabilă pentru garantarea faptului că acțiunile sale din cadrul Proiectului nu încalcă cu bună știință drepturile de proprietate ale terților 11 1 2 Oricare Parte va informa cât mai curând posibil celelalte Părţi cu privire la orice limitare a acordării drepturilor de acces la informațiile preexistente sau cu privire la orice altă restricție care ar putea afecta în mod substanțial acordarea drepturilor de acces (de exemplu utilizarea de software “open source” în Proiect) 11 1 3 În cazul în care Consiliul Executiv consideră că restricțiile au un impact care nu este prevăzut în Planul de Parteneriat, acesta poate propune actualizarea Planului de Parteneriat în consecință 11 1 4 Orice drepturi de acces acordate exclud în mod expres orice drepturi la sub-licențiere dacă nu se prevede altfel în mod expres Drepturile de acces trebuie să fie libere de orice costuri administrative de transfer Drepturile de acces sunt acordate pe o bază non-exclusivă, dacă nu s-a convenit altfel în scris de către toate Părțile 11 1 5 Rezultatele și informațiile preexistente vor fi utilizate numai în scopurile pentru care s-au acordat drepturile de acces 11 1 6 Toate cererile privind drepturile de acces sunt în scris Acordarea drepturilor de acces poate fi condiționată de acceptarea unor condiții specifice menite să garanteze că aceste drepturi vor fi folosite doar în scopul propus și că obligațiile de confidențialitate corespunzătoare sunt respectate 11 1 7 Partea solicitantă trebuie să demonstreze că drepturile de acces sunt necesare 11 2 Părțile care părăsesc Proiectul Drepturile de acces acordate unei Părți sau de o Parte ce încetează participarea la Proiect 11 2 1 Partea în culpă Drepturile de acces acordate unei Părți în culpă și astfel de drepturi ale unei Părți de a solicita drepturi de acces încetează imediat după primirea de către Partea în culpă a deciziei Consiliului Executiv de a înceta participarea sa în Proiect 11 2 2 Partea care nu se află în culpă O Parte care nu se află în culpă ce pleacă voluntar și cu acordul celorlalte Părți va avea drepturi de acces la rezultatele elaborate până la data încetării participării sale 11 2 3 Drepturile de acces ce vor fi acordate de o Parte ce pleacă din Proiect Orice Parte ce părăsește Proiectul va continua să acorde drepturi de acces în conformitate cu contractul și cu acest Acord de Parteneriat, ca și cum ar fi rămas Parte pentru întreaga durată a Proiectului 11 3 Prevederi specifice pentru drepturile de acces la software Pentru evitarea oricărui dubiu, dispozițiile generale pentru drepturile de acces prevăzute în această Secțiune 11 se aplică, de asemenea, la Software Drepturile de acces ale Părților la Software nu includ niciun drept de a primi codul sursă sau codul obiect portat pentru o anumită platformă hardware sau orice drept de a primi documentația software-ului respectiv, în orice formă specială sau de detaliu, ci doar aşa cum este disponibil de la Partea ce acordă drepturi de acces SECȚIUNEA 12: CONFIDENȚIALITATEA INFORMAȚIILOR 12 1 Toate informațiile transmise în orice mod, care sunt divulgate de o Parte ("Partea Furnizoare"), pentru oricare altă Parte ("Beneficiarul"), în legătură cu Proiectul în timpul implementării sale și care au fost marcate în mod explicit ca fiind "confidențiale", sau când sunt dezvăluite pe cale orală, și au fost identificate ca fiind confidențiale, în momentul de divulgare și au fost confirmate și desemnate în scris în termen de 15 zile cel târziu de la comunicarea orală ca informații confidențiale de către Partea Furnizoare, sunt "informații confidențiale" 12 2 Destinatarii se angajează în plus și fără a cauza prejudicii niciunui angajament de non-divulgare în temeiul Contractului, pentru o perioadă de 3 ani de la încheierea Proiectului: - să nu utilizeze informații confidențiale în alt mod decât în scopul pentru care au fost dezvăluite; - să nu divulge informații confidențiale niciunei terțe părți fără acordul prealabil scris de la Partea Furnizoare; - să se asigure că distribuția internă a informațiilor confidențiale de către un Beneficiar va avea loc strict pe o listă de destinatari; și - să returneze la cererea Părții Furnizoare toate informațiile confidențiale care au fost furnizate sau achiziționate de către Beneficiari, inclusiv toate copiile acestora și să șteargă toate informațiile stocate într-o formă ce permite citirea Dacă este necesar pentru înregistrarea obligațiilor în curs de desfășurare, Beneficiarii pot solicita totuși să păstreze o copie numai în scopuri de arhivare 12 3 Beneficiarii sunt responsabili pentru îndeplinirea obligațiilor de mai sus din partea angajaților lor și trebuie să se asigure că angajații lor rămân astfel obligați, cât mai mult timp posibil legal, pe durata și după încheierea Proiectului și / sau după încetarea angajării 12 4 Prevederile de mai sus nu se aplică pentru divulgarea sau utilizarea de informații confidențiale, dacă și în măsura în care Beneficiarul poate demonstra că: - informațiile confidențiale devin disponibile public, în alt mod decât prin încălcarea obligațiilor de confidențialitate ale Beneficiarului; - Partea Furnizoare informează ulterior Beneficiarul că informațiile confidențiale nu mai sunt confidențiale; - informațiile confidențiale sunt comunicate Beneficiarului fără nicio obligație de confidențialitate din partea unui terț care se află legal în posesia acestora și fără nicio obligație de confidențialitate față de Partea Furnizoare; - divulgarea sau comunicarea de informații confidențiale este reglementată de prevederile Contractului; - informațiile confidențiale, în orice moment, au fost dezvoltate de către Beneficiar complet independent de orice astfel de divulgare de către Partea Furnizoare; sau - informațiile confidențiale erau deja cunoscute Beneficiarului înainte de divulgare sau - Beneficiarul este obligat să dezvăluie informații confidențiale în scopul de a se conforma cu legile și reglementările în vigoare sau cu o instanță judecătorească sau cu un ordin administrativ 12 5 Beneficiarul trebuie să aplice același grad de precauție în ceea ce privește informațiile confidențiale dezvăluite în scopul Proiectului ca și cu propriile sale informații confidențiale, dar în nici un caz cu mai puțină atenție rezonabilă 12 6 Fiecare Parte va informa imediat cealaltă Parte, în scris, de orice dezvăluire neautorizată, deturnare sau utilizare abuzivă a informațiilor confidențiale după ce ia cunoștință de astfel de dezvăluire neautorizată, deturnare sau de abuz 12 7 În cazul în care orice Parte devine conștientă de faptul că va fi nevoie, sau este probabil să fie necesar, să dezvăluie informații confidențiale în scopul de a se conforma cu legile și reglementările în vigoare sau cu o instanță judecătorească sau cu un ordin administrativ, aceasta, în măsura în care este capabilă în mod legal de a face acest lucru, înainte de orice astfel de divulgare, informează Partea Furnizoare și respectă instrucțiunile rezonabile ale Părții Furnizoare de protejare a confidențialităţii informațiilor 12 8 Obligațiile de confidențialitate prevăzute de prezentul Acord de Parteneriat și în Contract nu împiedică comunicarea de informații confidențiale Operatorului de Program SECȚIUNEA 13: AUDITUL Fiecare Parte furnizează rapoarte de audit, în conformitate cu normele și cerințele prevăzute în Regulamentul de implementare a Mecanismului Financiar SEE 2009-2014 SECȚIUNEA 14: DIVERSE 14 1 Inconsecvențe şi separabilitate În cazul în care termenii acestui Acord de Parteneriat sunt în conflict cu termenii Contractului, termenii din acesta din urmă vor prevala În cazul în care orice prevedere a prezentului Acord de Parteneriat devine invalidă, ilegală sau inaplicabilă, aceasta nu va afecta valabilitatea celorlalte prevederi ale acestui Acord de Parteneriat Într-un astfel de caz, Părțile interesate au dreptul de a solicita ca o prevedere valabilă și posibilă să fie negociată dacă îndeplinește scopul prevederii inițiale 14 2 Fără reprezentare, afacere sau agenție Părțile nu au dreptul de a acționa sau de a face declarații din punct de vedere juridic în numele altei Părți Nimic din acest Acord de Parteneriat nu va fi considerat a constitui o afacere comună, agenție, grupare de interese sau orice alt fel de grup de afaceri formal sau entitate formală între Părți 14 3 Notificări și alte comunicări Orice notificare dată în conformitate cu prezentul Acord de Parteneriat trebuie să fie în scris, la adresele destinatarilor așa cum sunt enumerate în lista cea mai curentă de adrese păstrată de către Promotorul de Proiect Notificări oficiale: În cazul în care este necesar conform acestui Acord de Parteneriat ca o notificare, consimțământ sau aprobare oficială să fie dată, o astfel de notificare trebuie să fie semnată de un reprezentant autorizat al unei Părți și trebuie să fie trimisă personal sau prin poștă cu confirmare de primire sau prin fax cu confirmare de primire Alt tip de comunicare: Alt tip de comunicare între Părți se poate face și prin alte mijloace cum ar fi e-mail, cu confirmare de primire, care îndeplinește condițiile de formă scrisă Orice modificare de persoane sau ale detaliilor de contact se comunică imediat de către Partea respectivă Promotorului de Proiect Lista de adrese trebuie să fie accesibilă pentru toți cei interesați 14 4 Atribuire Drepturile sau obligațiile Părților care decurg din prezentul Acord de Parteneriat nu pot fi atribuite sau transferate, în totalitate sau parțial, către o terță parte fără aprobarea formală prealabilă a celorlalte Părți 14 5 Legislația națională obligatorie Nimic din acest Acord de Parteneriat nu va fi considerat că obligă o Parte la încalcarea legislaţiei naţionale aplicabile respectivei Părţi 14 6 Limba Acest Acord de Parteneriat este redactat în limba engleză, limbă ce va guverna toate documentele, notificările, întâlnirile, procedurile de arbitraj și procesele în raport cu acesta 14 7 Legea aplicabilă Acest Acord de Parteneriat se interpretează în conformitate cu și guvernat de legile din România, cu excepția situaţiilor în care apare conflictul de legi 14 8 Soluționarea litigiilor Orice dispută, controversă sau pretenție care decurge, din sau în legătură cu acest Acord de Parteneriat inclusiv, dar fără a se limita la, constituirea, valabilitatea, efecte obligatorii, interpretarea, performanța, încălcarea sau rezilierea sa, precum și pretențiile necontractuale, vor fi supuse medierii, în conformitate cu Regulile de mediere WIPO Locul de mediere va fi la Bruxelles, cu excepția cazului când s-a convenit altfel Limba pentru ce va fi utilizată pentru mediere va fi limba engleză dacă nu s-a convenit altfel ÎNTRE: Părțile au dispus ca acest Acord de Parteneriat să fie semnat în mod corespunzător de către subsemnații reprezentanți autorizați pe pagini de semnături separate, în ziua și anul menționate la început [INSERAȚI NUMELE PĂRȚII] Semnături Nume Titluri Data [INSERAȚI NUMELE PĂRȚII] Semnături Nume Titluri Data 